Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 118/15/5502	Čadca, 7.4.2015
EEČ : 2-37-70-2015

U Z N E S E N I E

Trestná vec:	obvinený XXXXX 
Prečin:	Marenie výkonu úradného rozhodnutia podľa § 348 odsek 1 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Čadca
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Po tom, ako bol dňa 11.08.2014, trestným rozkazom Okresného súdu v Čadci sp. zn. 3T 116/2014 zo dňa 11.08.2014, právoplatný 04.11.2014 uznaný vinným z prečinu zanedbania povinnej výživy podľa § 207 odsek 1, odsek 3 písmeno c) Trestného zákona a bol mu uložený nepodmienečný trest odňatia slobody vo výmere 1 rok, nereagoval na výzvu súdu nastúpiť na výkon trestu najneskôr dňa 15.12.2014 v dopoludňajších hodinách, ktorá mu bola riadne doručená dňa 03.12.2014, neučinil tak napriek tomu, že na jeho strane neexistovali tak objektívne, ako aj subjektívne dôvody, ktoré by mu bránili rešpektovať rozhodnutie súdu a do výkonu trestu bol dodaný až príslušníkmi OO PZ Stará Bystrica dňa 09.01.2015 o 10.20 hod.

trest, ku ktorému môže trestné stíhanie viesť, je celkom bez významu popri treste, ktorý bol obvinenému pre iný čin už právoplatne uložený

Odôvodnenie:
Uznesením vyšetrovateľa OR PZ, OKP v Čadci pod ČVS:ORP-25/1-VYS-CA-2015 zo dňa 26.01.2015 bolo podľa § 199 odsek 1 Trestného poriadku začaté trestné stíhanie a zároveň podľa § 206 odsek1 Trestného poriadku vznesené obvinenie XXXXX pre prečin marenia výkonu úradného rozhodnutia podľa § 348 odsek 1 písmeno a) Trestného zákona, na tom skutkovom základe, ako je uvedené vo výrokovej časti tohto uznesenia.

          Vyšetrovateľ dňa 02.04.2015 predložil spis s návrhom na podanie obžaloby. Zároveň obhajca obvineného predložil návrh na zastavenie trestného stíhania podľa § 215 odsek 2 písmeno a) Trestného poriadku.

          Z odpisu registra trestov vyplýva, že obvinený XXXXX bol 3 krát súdne trestaný, naposledy rozsudkom uvedeným vo výroku tohto rozhodnutia.

          Z dozorových spisov tunajšej prokuratúry zisťujem, že XXXXX bol trestným rozkazom Okresného súdu v Čadci sp. zn. 3T 116/2014 zo dňa 11.08.2014, právoplatný 04.11.2014, uznaný vinným z prečinu zanedbania povinnej výživy podľa § 207 odsek 1, odsek 3 písmeno c) Trestného zákona a bol mu uložený nepodmienečný trest odňatia slobody vo výmere 1 rok, so zaradením do ústavu na výkon trestu s minimálnym stupňom stráženia. Ďalej zisťujem, XXXXX bol trestným rozkazom Okresného súdu v Čadci sp. zn. 3T 74/2013 zo dňa 20.06.2013, právoplatný 14.09.2013, uznaný vinným z prečinu zanedbania povinnej výživy podľa § 207 odsek 1, odsek 3 písmeno b) Trestného zákona a bol mu uložený trest odňatia slobody vo výmere 1 rok, so skúšobnou dobou 15 mesiacov, pričom uznesením Okresného súdu v Čadci sp. zn. 3T 74/2013 zo dňa 18.02.2015, právoplatné 18.02.2015, bolo rozhodnuté, že trest odňatia slobody vo výmere 1 rok vykoná, so zaradením do ústavu na výkon trestu s minimálnym stupňom stráženia. Napokon zisťujem, že XXXXX bol trestným rozkazom Okresného súdu v Čadci sp. zn. 3T 11/2015 zo dňa 21.01.2015, právoplatný 10.02.2015, uznaný vinným z prečinov krádeže podľa § 212 odsek 2 písmeno a) Trestného zákona a porušovania domovej slobody podľa § 194 odsek 1 Trestného zákona a bol mu uložený nepodmienečný trest odňatia slobody vo výmere 5 mesiacov so zaradením do ústavu na výkon trestu s minimálnym stupňom stráženia.  

          Podľa § 215 odsek 2 písmeno a) Trestného poriadku prokurátor môže zastaviť trestné stíhanie, ak je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený.

          Pre prečin marenia výkonu úradného rozhodnutia podľa § 348 odsek 1 písmeno a) Trestného zákona, môže byť uložený trest odňatia slobody až na 2 roky.
 
          Vzhľadom na to, že skutok bol spáchaný obvineným a vzhľadom na hore uvedené rozhodnutia, z ktorých vyplýva, že obvinený vykonáva nepodmienečné tresty odňatia slobody v celkovej výmere 2 roky a 5 mesiacov je zrejmé, že trestné stíhanie je z dôvodov právoplatne uložených trestov neúčelné, resp. by bolo s najväčšou pravdepodobnosťou upustené od uloženia ďalšieho a súhrnného trestu a preto som rozhodol tak, ako je uvedené vo výrokovej časti tohto uznesenie a trestné stíhanie proti obvinenému XXXXX som zastavil podľa § 215 odsek 2 písmeno a) Trestného poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.V trestnom stíhaní sa pokračuje, ak obvinený vyhlási do troch dní od doručenia uznesenia, že na prejednaní veci trvá.

Mgr. Miloš Kováč
prokurátor